Karl Arne Utgård

Karl Arne Utgård (født 1951) er en norsk jurist og tidligere høyesterettsdommer. 

Han tok juridisk embetseksamen ved Universitetet i Oslo i 1976. Han har tidligere jobbet som advokat hos Regjeringsadvokaten og som privatpraktiserende advokat på Hamar før han ble utnevnt til høyesterettsdommer i 1999.

Utgård er den første faste dommeren i Høyesterett som skriver på nynorsk. Han har vært en foregangsmann for bruk av nynorsk i jussen og har gitt ut en egen juridisk og administrativ ordliste på nynorsk. For sitt arbeid fikk han prisen «Årets nynorskbrukar» fra Nynorsk kultursentrum i 2000.

Han var i perioden 2005 til 2013 styreleder for Domstoladministrasjonen ved siden av stillingen som dommer i Høyesterett.

 Bibliografi 
 Juridisk og administrativ ordliste : bokmål-nynorsk av Karl Arne Utgård, Samlaget, Oslo, 2002, ISBN 82-521-5930-3
 Bu- og driveplikt for eigedommar med dyrka jord av Karl Arne Utgård, Særavhandling – Det juridiske fakultet, Universitetet i Oslo, høsten 1976.
 NRK og distrikta av Oddvar Natvik og Karl Arne Utgård, Samlaget, Oslo, 1971.

 Eksterne lenker 
 Injuria: Audiens hos Høyesterett, publisert 17.10.2002
 Karl Arne Utgård, Domstol.no

Kategori:Norske høyesterettsdommere
Kategori:Norske advokater
Kategori:Nynorskforkjempere
Kategori:Personer fra Sykkylven kommune